Tangla : मोनसे दुखु नांथाव लामा जाब्रबथायनि जाथाय , थांनाय मंग'लबार खालि हरानि 9.30 रिंगासो समाव जायगानि मोसानाय फोरोंगुरु (Local Dance Instructor) हरि बर'आ जिउ गोमालांङो। मख'जाथावदि 29 बोसोर बैसोनि गोदानारि आदब सोलोनि मोसानाय फोरोंगुरु बर'आ गावनि मटर साइकेलजों  न' फार्से थांफिनबोफिन्नायनि लामायावनो उदालगुरि जिलानि कलाइगाव पुलिस थानानि बेंन्दोंआव थानाय केन्दुतला हालामनि लामा दथानि बिफांआव गोबारै सौग्राफिनो होन्ना मिथिनो मोननाय जादों।